
Ministru kabineta noteikumi Nr. 174
Rīgā 2022. gada 15. martā (prot. Nr. 15 43. §)
Grozījumi Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai"
Izdoti saskaņā ar Epidemioloģiskās drošības likuma 3. panta  otro daļu, 19. panta pirmo un 2.1 daļu, 19.1  pantu, 30. panta pirmo un trešo daļu, 31. panta piekto daļu, 39.  panta pirmo un otro daļu, Covid-19 infekcijas izplatības pārvaldības likuma  4.  panta pirmās daļas 1., 1.1, 1.2, 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 21. punktu, 6.1  panta otro daļu, 6.3  panta otro daļu, 6.4  panta otro daļu, 6.7  panta otro un trešo daļu, 6.9  panta otro daļu, 10.4  panta trešo daļu, 49.6  panta pirmo daļu un Farmācijas likuma  5.  panta 3. un 12. punktu
· Izdarīt Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2021, 191A., 194., 195A., 198A., 203A., 208A., 214A., 219A., 225A., 239A., 244C., 248A. nr.; 2022, 5A., 8A., 13A., 18A., 24A., 29., 32A., 38A., 43A. nr.) šādus grozījumus:
· 1. Papildināt ar 349. punktu šādā redakcijā:
· "349. Līdz 2022. gada 31. martam netiek piemēroti šo noteikumu 24., 24.1, 25., 103., 103.1 un 104. punktā minētie nosacījumi attiecībā uz nodarbinātajiem Ukrainas pilsoņiem vai viņu ģimenes locekļiem, kuri izceļojuši no Ukrainas saistībā ar Krievijas Federācijas izraisīto militāro iebrukumu tajā."
· 2. Papildināt ar 350. punktu šādā redakcijā:
· "350. Ja atbilstoši šiem noteikumiem darba pienākumu veikšanai nepieciešams vakcinācijas vai pārslimošanas sertifikāts, no 2022. gada 1. aprīļa šo noteikumu 349. punktā minētajām personām ir pienākums uzsākt vakcināciju ne vēlāk kā 14 dienu laikā no darba pienākumu uzsākšanas un to pabeigt ne vēlāk kā septiņas dienas pēc vakcīnas lietošanas instrukcijā norādītā īsākā termiņa. Ja darbinieks vakcināciju nav uzsācis vai pabeidzis noteiktajā termiņā, darba devējs darbinieku atstādina no darba pienākumu veikšanas."

